Batang Lupar

Batang Lupar tu siti sungai ba Sarawak, Malaysia. Nanga sungai nya bepalan entara Sebuyau enggau Kampung Teriso, ba Begian Sri Aman.

Tinjau
Sungai Lupar mansutka diri ari Banjar Klinkang nuju ke Tasik China Selatan. Sungai tu ngembuan pemanjai 275 kilometer lalu nyadi sungai ketiga pemadu panjai ba Sarawak, sepengudah Batang Rajang enggau Batang Baram.

Endur ke tebilang semak sungai tu
Genturung pendiau ti tebilang ba sepemanjai Batang Lupar, ditusun ari nanga ngagai ulu sungai iya nya:
Sebuyau
Kampung Teriso
Lingga
Simanggang
Engkilili

Rampa Menua
Benak
Benak nya siti fenomena alam ti nyelai ke alai ai pasang ti datai nempa gelumbang ti tinggi nyentuk ngagai tiga meter ti bejalai niki sungai ngelaban arus. Batang Lupar nya entara 56 endur di serata dunya ke udah ngembuan benak ba sungai.

Pesta Benak diatur ninting taun ba sepemanjai tebing Batang Lupar ba Simanggang. Kelimpah ari pengawa belalauka ai, pengerami nya mega bisi mandangka Miss Tourism Benak enggau Ratu Kebaya Benak, pekit belagu enggau bazar pemakai, main asal, ekspo dagang enggau pengawa bejualka asil menua tu, pengawa pemandang ba lubang ai pasang surut di Batang Lupar enggau pengawa mandangka main asal pengerami melah pinang bansa Iban, Melayu enggau Cina.

Jelu siga
Serang baya
Batang Lupar tebilang enggau serang baya. Entara taun 1900 ngagai 2017, 22.2%kes serang baya ba Sarawak dirikodka ba Lembang Lupar, nyadi endur ke ngembuan kes serang baya pemadu tinggi di nengeri tu.

Serang baya tu nyadika pun cherita rayat enggau mitologi menua nya, diberi nama Bujang Senang (bujang senang) ti nunjukka siku baya ke ngembuan pemanjai 19 kaki ti nguan Sungai Lupar. Nama sehari-hari "bujang" mai reti orang ti besai, lalu nya tanda basa seraya “Senang” nunjukka Sungai Senang, siti ari anak sungai Sungai Lupar ti endur keterubah iya dikelala diserang ulih buaya udah nyadi.  Nama "Bujang Senang" (baya) diambi nyadi nama panggil tim main bol negeri tu Sarawak FA.

Kereban sanding

L